Man in hof oor kinderpornografieArgieffoto Luit. Sergio Kock, woordvoerder van die polisie, sê die saak is uitgestel tot 7 Februarie wanneer die verdagte om borg sal aansoek doen. Kock sê die verdagte is Dinsdag by sy huis in Newpark, Kimberley in hegtenis geneem nadat die polisie kinderpornografie op die internet gevind het. ŉ 11-jarige seun is by die man se huis gevind ten tyde van sy arrestasie. Kock sê daar is op kinderpornografie beslag gelê. Die man het glo jong seuns van die strate en winkelsentrums af na sy huis gelok, foto’s van hulle geneem en hulle gekry om seksuele dade op mekaar uit te voer. Die verdagte word reeds sedert September 2011 ondersoek.